Винченцо Галилей
Винченцо Галилей () е италиански лютнист, композитор и музикален теоретик. Той е важна фигура в музикалния живот на късния Ренесанс и допринася значително за музикалната революция, поставила началото на барока в музиката. Той е и баща на известния астроном и физик Галилео Галилей.

Биография 
Роден е на 3 април 1520 година в Санта Мария а Монте, край Флоренция. Той е добър лютнист и учи във Венеция при Джозефо Зарлино, най-значимия музикален теоретик на 16 век. По-късно се свързва с групата поети и музиканти, известна като Флорентинска камерата, и проявява интерес към възраждането на древногръцката музика и драма.

Галилей е автор на две книги с мадригали, на музика за лютня, както и на значително количество музика за глас и лютня, която е и най-значимият му принос, предшестващ стила на ранния барок.

Умира на 2 юли 1591 година във Флоренция на 71-годишна възраст.

Източници 

 Article Vincenzo Galilei, in The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd., 1980. ISBN 1-56159-174-2
 The Concise Edition of Baker's Biographical Dictionary of Musicians, 8th ed. Revised by Nicolas Slonimsky. New York, Schirmer Books, 1993. ISBN 0-02-872416-X
 Gustave Reese, Music in the Renaissance. New York, W.W. Norton & Co., 1954. ISBN 0-393-09530-4

Италиански изкуствоведи
Италиански композитори
Ренесансови композитори
Починали във Флоренция